CELEX: 32004R1414
Language: sk
Date: 2004-07-28 00:00:00
Title: Nariadenie Komisie (ES) č. 1414/2004 z 28. júla 2004 týkajúce sa zatriedenia určitých druhov tovaru do kombinovanej nomenklatúry

4.8.2004   
            
            
               SK
            
            
               Úradný vestník Európskej únie
            
            
               L 257/4
            
         
      NARIADENIE KOMISIE (ES) č. 1414/2004
   z 28. júla 2004
   týkajúce sa zatriedenia určitých druhov tovaru do kombinovanej nomenklatúry
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na Nariadenie Rady (EHS) č. 2658/87 z 23. júla 1987 o tarifnej a štatistickej nomenklatúre a o spoločnom colnom sadzobníku (1), najmä na jeho článok 9 odsek 1 písmeno a),
   keďže:
   
               (1)
            
            
               S cieľom zabezpečiť jednotné uplatňovanie kombinovanej nomenklatúry priloženej k Nariadeniu (EHS) č. 2658/87 je potrebné prijať opatrenia týkajúce sa zatriedenia tovaru uvedeného v prílohe k tomuto nariadeniu.
            
         
               (2)
            
            
               Nariadenie (EHS) č. 2658/87 stanovuje všeobecné pravidlá výkladu kombinovanej nomenklatúry. Tieto pravidlá sa taktiež uplatňujú na akúkoľvek inú nomenklatúru, ktorá sa na kombinovanej nomenklatúre celkovo alebo čiastočne zakladá, alebo ktorá k nej pridáva akékoľvek ďalšie delenie, a ktorá je stanovená v osobitných ustanoveniach spoločenstva s ohľadom na uplatňovania tarifných a iných opatrení vzťahujúcich sa na obchod s tovarom.
            
         
               (3)
            
            
               Podľa vyššie uvedených všeobecných pravidiel by mal byť tovar opísaný v stĺpci 1 tabuľky uvedenej v prílohe zaradený pod KN kód/y, uvedené v stĺpci 2, na základe dôvodov uvedených v stĺpci 3.
            
         
               (4)
            
            
               Je vhodné zabezpečiť, aby sa na záväzné informácie o nomenklatúrnom zatriedení tovaru vydané colnými orgánmi členských štátov s ohľadom na zatriedenie tovaru do kombinovanej nomenklatúry, ktoré nie sú v súlade s týmto nariadením, mohol držiteľ naďalej odvolávať po dobu troch mesiacov, podľa Nariadenia Rady (EHS) č. 2913/92 z 12. októbra 1992, ktorým sa ustanovuje Colný kódex spoločenstva (2).
            
         
               (5)
            
            
               Výbor pre Colný kódex nezaujal stanovisko v lehote stanovenej predsedom,
            
         PRIJALA TOTO NARIADENIE:
   Článok 1
   Tovar opísaný v stĺpci 1 tabuľky uvedenej v prílohe je v kombinovanej nomenklatúre zatriedený pod KN kód/y uvedené v stĺpci 2.
   Článok 2
   Na záväzné informácie o nomenklatúrnom zatriedení tovaru vydané colnými orgánmi členských štátov, ktoré nie sú v súlade s týmto nariadením, je možné odvolávať sa naďalej po dobu troch mesiacov podľa článku 12 odsek 6 nariadenia (EHS) č. 2913/92.
   Článok 3
   Toto nariadenie nadobúda účinnosť v 20. deň odo dňa jeho uverejnenia v Úradnom vestníku Európskej únie.
   
      Toto nariadenie je záväzné vo svojej celistvosti a je priamo uplatniteľné vo všetkých členských štátoch.
      V Bruseli 28. júla 2004
      
         
            Za Komisiu
         
         Frederik BOLKESTEIN
         
         
            člen Komisie
         
      
   
   
      (1)  Ú. v. ES L 256, 7.9.1987, s. 1. Nariadenie naposledy zmenené a doplnené nariadením Komisie (ES) č. 2344/2003 (Ú. v. EÚ L 346, 31.12.2003, s. 38).
   
      (2)  Ú. v. ES L 302, 19.10.1992, s. 1. Nariadenie naposledy zmenené a doplnené Aktom o pristúpení z roku 2003.
   
      PRÍLOHA
      
                  Opis tovaru
               
               
                  Zatriedenie
                  (KN kód)
               
               
                  Odôvodnenie
               
            
                  (1)
               
               
                  (2)
               
               
                  (3)
               
            
                  Prípravok na ošetrenie očí (očný roztok) pozostávajúci z nasledovných zložiek:
                  
                               
                           
                           
                              aktívna zložka: polyvinylalkohol (lubrikant) 1,4 %
                           
                        
                               
                           
                           
                              Ostatné zložky:
                              
                                          —
                                       
                                       
                                          chlorid sodný (činidlo na vyrovnanie napätia)
                                       
                                    
                                          —
                                       
                                       
                                          dihydrogénfosforečnan sodný (tlmivé činidlo)
                                       
                                    
                                          —
                                       
                                       
                                          hydrogénfosforečnan disodný (tlmivé činidlo)
                                       
                                    
                                          —
                                       
                                       
                                          benzalkóniumchlorid (konzervačné činidlo)
                                       
                                    
                                          —
                                       
                                       
                                          edetát disodný (chelátotvorné činidlo)
                                       
                                    
                                          —
                                       
                                       
                                          kyselina chlorovodíková (regulátor pH)
                                       
                                    
                                          —
                                       
                                       
                                          hydroxid sodný (regulátor pH)
                                       
                                    
                                          —
                                       
                                       
                                          purifikovaná voda do 100 %, (rozpúšťadlo)
                                       
                                    
                        Produkt je predkladaný v balení na predaj v malom (15 ml fľaštička s kvapkadlom) s údajmi o dávkovaní a spôsobe použitia.
               
               
                  3004 90 19
               
               
                  Zatriedenie sa riadi ustanoveniami všeobecných pravidiel 1 a 6 pre interpretáciu kombinovanej nomenklatúry a znením KN kódov 3004, 3004 90 a 3004 90 19.
                  Prípravok je určený a predkladaný na terapeutické použitie ako lubrikant a umelé slzy pri suchých očiach a iných syndrómoch spojených s podráždením očí.
                  Prípravok nie je určený na použitie ako umelý očný roztok alebo roztok na kontaktné šošovky položky 3307.